দ্রষ্টি ধামি
দ্রষ্টি ধামি (জন্ম: ১০ই জানুয়ারি ১৯৮৫) হলেন একজন ভারতীয় অভিনেত্রী এবং মডেল। তিনি গীত - হুই সাবসে পারাই-এ গীত চরিত্রে, মধুবালা - এক ইশক এক জুনুন-এ মধুবালা চরিত্রে এবং সিলসিলা বদলতে রিশতো কা-এ নন্দিনী চরিত্রে অভিনয়ের মাধ্যমে ব্যাপক জনপ্রিয়তা অর্জন করেছেন। ২০১৩ সালে, ধামি নৃত্য পরিচালক সালমান ইউসুফ খানের সাথে কালার্স টিভিতে প্রচারিত নৃত্য বিষয়ক জনপ্রিয় রিয়ালিটি অনুষ্ঠান ঝলক দিখলা যা ৬ষ্ঠ আসরে প্রতিযোগী হিসেবে অংশগ্রহণ করেছিলেন; যেখানে তিনি জয়লাভ করেছিলেন। তার যোগ্যতার মাধ্যমে তিনি নিজেকে ভারতীয় টেলিভিশন জগতে শীর্ষ অভিনেত্রী হিসাবে নিজেকে প্রতিষ্ঠিত করেছেন।